Diari Oficial de la Generalitat Valenciana


Sumari del DOGV 8399, del 08-10-2018 (2018/9266)

Extracte de la Resolució de 3 d'octubre de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoquen subvencions per a la implantació d'instal·lacions de refrigeració basades en tecnologies alternatives als gasos fluorats d'alt potencial d'escalfament atmosfèric en establiments de la Comunitat Valenciana dedicats a la distribució comercial.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8399

Data del DOGV
:   08-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9266


Data del document
:   03-10-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

Extracte de la Resolució de 3 d'octubre de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoquen subvencions per a la implantació d'instal·lacions de refrigeració basades en tecnologies alternatives als gasos fluorats d'alt potencial d'escalfament atmosfèric en establiments de la Comunitat Valenciana dedicats a la distribució comercial. [2018/9266]  
  
BDNS (identif.): 417971.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions:  
hhtp://www.pap.minhap.gob.es/bdnstrans/index  
  
Primer. Finalitat  
Convocar les ajudes per a la substitució, en establiments existents de distribució comercial d'aliments, de les seues instal·lacions de refrigeració per instal·lacions basades en l'ús de gasos de baix o nul potencial d'escalfament (PCA) o bé la implantació, en establiments de distribució comercial d'aliments nous, d'instal·lacions de refrigeració basades en gasos de baix o nul PCA.  
  
Segon. Beneficiaris  
Persones físiques o jurídiques dedicades a la distribució comercial d'aliments o amb contracte de franquícia situats en l'àmbit geogràfic de la Comunitat Valenciana i que complisquen els requisits establits per als beneficiaris i establiments en el Reial decret 1114/2018, de 7 de setembre, sempre que complisquen amb els requisits establits per la normativa sectorial aplicable i no concórrega cap de les circumstàncies previstes l'article 13.2 o 13.3 de la Llei 38/2003, de 17 de novembre, general de subvencions.  
  
Tercer. Bases reguladores  
Reial decret 1114/2018, de 7 de setembre, pel qual es regula la concessió directa de subvencions per a la implantació d'instal·lacions de refrigeració basades en tecnologies alternatives als gasos fluorats d'alt potencial d'escalfament atmosfèric en establiments dedicats a la distribució comercial (Pla PIMA Frío).  
  
Quart. Import  
Les ajudes previstes en la present convocatòria es finançaran pel Ministeri per a la Transició Ecològica a través del seu Pla d'Impuls al Medi Ambient: PIMA Frío.  
La quantia de les ajudes es determinarà d'acord amb la ràtio de 650 euros per kW de potència frigorífica instal·lada amb les limitacions i condicions establides en l'article 5 del Reial decret 1114/2018, de 7 de setembre.  
  
Cinqué. Termini de presentació  
El termini de presentació de les sol·licituds d'ajudes s'iniciarà el 10 d'octubre de 2018 i finalitzarà el 16 de novembre de 2018.  
  
València, 3 d'octubre de 2018.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.